**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 02.08.2022, ora 08.00 – 03.08.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 03.08.2022, ora 07.00**

**RÂURI**

Debitele au fost în general în scădere, exceptând râurile din bazinul Bârlad și afluenții Prutului, unde au fost staționare, cursul superior al Prutului și cursurile inferioare ale Siretului, Buzăului şi Ialomiţei unde au fost în creștere datorită propagării.

Scurgeri importante pe versanți, torenți și pâraie cu formare de viituri rapide și creșteri semnificative de niveluri și debite s-au produs pe unele râuri mici din bazinul superior al Oltului, datorită averselor torențiale, izolate, căzute în interval.

Debitele medii zilnice se situează în general la valori sub mediile multianuale lunare, cu coeficienţi moduli cuprinşi între 30-80%, mai mari (peste 100%) în bazinele Ialomiței, Buzăului, Putnei şi pe râurile din Dobrogea şi mai mici (sub 30%) pe cursul superior al Siretului, pe râurile din bazinele hidrografice: Amaradia, Olteț, Bârlad şi Jijia.

În interval a fost emisă o **ATENȚIONARE** **HIDROLOGICĂ** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în scădere, exceptând râurile din bazinele hidrografice Vedea, Argeș, Bârlad, afluenții Prutului și cele din Dobrogea, unde vor fi staționare.

Sunt posibile ușoare creșteri de debite pe unele râuri mici din zonele de deal și munte din sudul și estul țării, datorită precipitațiilor sub formă de aversă, slab cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 02.08.2022 – 03.08.2022 a fost în creştere,având valoarea de 2000 m3/s, sub media multianuală a lunii august (4300 m3/s).

În aval de Porţile de Fier debitele au fost în creștere pe sectorul Gruia – Corabia, relativ staționare pe sectorul Tr. Măgurele – Oltenița și în scădere pe sectorul Călărași – Tulcea.

Debitul la intrarea în țară (secțiunea Baziaș) va fi staţionar (2000 m3/s).

În aval de Porțile de Fier debitele vor fi în creştere pe sectorul Gruia – Olteniţa, staţionare la Călăraşi şi în scădere pe sectorul Cernavodă – Tulcea.

**2.** **Situația meteorologică în intervalul 02.08.2022, ora 09.00 – 03.08.2022, ora 06.00**

**ÎN ŢARĂ**

Vremea a fost în general frumoasă şi s-a încălzit în toată ţara, local chiar semnificativ, devenind călduroasă în vest şi în sud, cu precădere la câmpie. Cerul a fost variabil la senin, temporar cu înnorări în prima parte a intervalului în zona Carpaţilor Orientali şi Meridionali, în estul Transilvaniei, pe alocuri în Muntenia, Oltenia şi Dobrogea unde numai pe spaţii mici au fost averse neînsemnate cantitativ, exceptând sud-estul Transilvaniei unde spre seară izolat a plouat în general moderat cantitativ. Vântul a suflat slab şi moderat, cu uşoare intensificări pe crestele montane (doar în primele ore vitezele atingând 70 km/h în vestul Carpaţilor Meridionali) şi pe areale restrânse în estul teritoriului şi în extremitatea de sud-vest, izolat cu rafale de 40...50 km/h. Temperaturile maxime s-au încadrat între 23 de grade la Întorsura Buzăului și 35 de grade la Calafat, iar la ora 06 se înregistrau valori termice între 9 grade la Topliţa, Joseni şi Miercurea Ciuc şi 23 de grade la Turnu Măgurele.

*Observație: de ieri dimineață de la ora 06, a fost în vigoare 1 mesaj de atenționare cod galben emis de către SRPV Timişoara.*

**LA BUCUREŞTI**

Vremea a fost frumoasă, dar călduroasă după-amiaza. Cerul a fost variabil şi vântul a suflat slab până la moderat. Temperatura maximă a fost de 31 de grade la Afumați și 32 de grade la Filaret şi Băneasa, iar la ora 06 se înregistrau 16 grade la stația meteo Băneasa, 18 grade la Filaret și 19 grade la Afumați.

**3. Prognoza meteorologică în intervalul 03.08.2022, ora 09.00 – 04.08.2022, ora 09.00**

**ÎN ŢARĂ**

Vremea va fi în general frumoasă, dar și călduroasă în vestul, sudul, sud-estul și parțial în centrul țării. Cerul va avea înnorări trecătoare şi vor fi averse slabe, după-amiaza și seara, pe spații mici în est și doar izolat la munte și în sud. Vântul va sufla slab și moderat, cu intensificări temporare, ziua, în regiunile estice, cu rafale până în jurul a 50 de km/h în partea central-estică a Moldovei. Temperaturile maxime se vor încadra de la 26...27 de grade în nord-estul Transilvaniei și nordul Moldovei, până în jur de 34 de grade, pe arii restrânse în Banat și Oltenia, unde şi disconfortul termic ar putea fi atins; minimele termice vor fi cuprinse între 8...10 grade în depresiunile Carpaţilor Orientali şi 20...22 de grade pe litoral.

**LA BUCUREŞTI**

Vremea va fi predominant frumoasă, dar călduroasă după-amiaza. Cerul va fi variabil și probabilitatea de ploaie redusă, în a doua parte a zilei, iar vântul va sufla slab şi moderat. Temperatura maximă va fi de 31...32 de grade, iar cea minimă de 16...18 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă* Jiu**

* Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

***Administratia Bazinala de Apă* Crișuri**

* În urma precipitațiilor din ultimele zile debitele râurilor au crescut pe sectoarele aferente cursurilor de apă Barcău, Crișul Repede, Crișul Negru și Crișul Alb, debitele surselor ajungând să fie mai mari decât debitele de atenție, respectiv, decât debitele necesare pentru satisfacerea cerinţelor cantitative de pe aceste sectoare din Planul de restricții și folosire a apei în perioadele deficitare în b.h. Crișuri pentru intervalul 2021-2025. În condițiile în care s-a ieșit din faza de atenție, respectiv, faza de restricții, toți utilizatorii de apă cărora li s-a impus aplicarea prevederilor Planului de restricții au fost înștiințați în legătură cu ridicarea restricțiilor de folosire a apei.

***Administratia Bazinala de Apă* Dobrogea-Litoral**

* Referitor la atingerea nivelului, respectiv a debitului fluviului Dunarea, pe sectorul Chiciu (km 375) - Izvoarele (km 345) - Cernavoda (km 298) - Harsova (km 238) si brat Macin, pe sectorul Daeni - Macin - Smardan, corespunzatoare treptei 3 de restrictii conform prevederilor Planului de restrictii si folosire a apelor in perioadele deficitare, pentru BH Dunare 2021-2025, situatia a fost transmisa incepand cu data de 27.07.2022 catre ABA Ialomita Buzau, ABA Prut si SGA Tulcea pentru sectoarele de Dunare aferente fiecareia. CNE Cernavoda a intrat în faza de atentionare / avertizare.

***Administratia Bazinala de Apă* Ialomiţa-Buzău**

* Datorita scaderii nivelului, respectiv a debitului fluviului Dunarea pe sectorul Chiciu – Cernavoda – Harsova (sector 6.1) astazi s-au atins valorile corespunzatoare treptei III de restrictii, in sectiunea Fetesti (P.H. Vladeni) debitul de 1800 mc/s, respectiv un nivel=-130cm. Astfel, ABA Buzau – Ialomita a procedat la aplicarea prevederilor acestui plan, impunand aplicarea treptei III de restrictii la folosintele de apa care se alimenteaza cu apa din Dunare – Br. Borcea.
* Se mentine aplicarea treptei III de restrictii pe sectorul Chiciu-Vadu Oii, urmarit in PH Chiciu- sectiunea Calarasi.
* Se mentine aplicarea “Planului de restrictii si folosirea a apei in perioade deficitare pentru bh Dunare 2021 – 2025” – faza de atentionare/avertizare pentru sectiunile Braila (P.H. Braila) si Vadu Oii (P.H. Gropeni).

***Administratia Bazinala de Apă* Siret**

* Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindesti (pr Horait jud Suceava) si treapta a III-a pentru SPAAC Patrauti (pr Ciricau-jud Suceava).

***Administratia Bazinala de Apă* Olt**

* Se aplică prevederile din „Planul de restricții și folosire a apei în perioade deficitare”, treapta a II-a pentru: S.C. Agropisc S.R.L. Sânpaul- Amenajare piscicolă în loc. Sânpaul, com. Mărtiniș, jud. Harghita și treapta I-a pentru: S.C. Compania Apă S.A. Braşov - Sector Rupea - Restricție de apă pentru comunele Racoș (satele Racoş şi Mateiaş); com. Hoghiz (satele Bogata și Dopca) în loc Dopca, jud. Brașov.
* Având în vedere că în perioada 29-31.07.2022 au fost prezente precipitații pe teritoriul județului Covasna, beneficiarii folosințelor de apă cu probleme (Comuna Belin, jud. Covasna - Zonă de agrement pentru practicarea pescuitului sportiv, loc. Belin, jud. Covasna, S.C. Fishenda S.R.L., sat Sâncraiu, com. Ilieni, jud. Covasna - Complex Piscicol Reci, jud. Covasna - Incintele I şi II , S.C. Rolling Trans S.R.L., sat Zălan, com. Bodoc, jud. Covasna - Lac pentru agrement și pescuit sportiv, în extravilanul mun. Sf. Gheorghe) au transmis telefonic remedieri cu privire la primirea apei în lacurile piscicole conform cerinței de apă. Prin adresa nr. 2816 din 02.08.2022 înregistratã la S.G.A. Braşov cu nr. 7167 din 02.08.2022, S.C. VIROMET S.A. a anunţat cã: activitatea de fabricare a produselor chimice este opritã, la data prezentei funcționează la capacitate normală doar staţia de epurare pentru epurarea apelor uzate provenite de la S.C. PUROLITE S.R.L., conform contract, precum și cele două microhidrocentrale; Ca urmare, treapta 3 de restricții nu este cauzată de un deficit de apă la sursă, ci de o diminuare a activității. S.C. Turism Balnear si Vânătoare S.R.L., loc. Lugoj, jud. Timiş - Păstrăvăria ''Floarea Reginei'', loc. Stațiunea Climaterică Sâmbăta, com. Sâmbăta de Sus a suspendat restricția de apă, volumul prelevat în ultimele 24 de ore fiind de 36033 mc, mai mare decat cerința de apă în regim normal de funcționare.

***Administratia Bazinala de Apă* Prut Bârlad**

* Se aplică prevederile din „Planul de restricții și folosire a apei în perioade deficitare”, treapta a III-a pentru: S.C. PIRANIA SRL – piscicultura (jud Botoșani); S.C. CC&PES SRL - piscicultura, S.C. NORALEX SRL - piscicultura, S.C. ACVACOM SRL - piscicultura, S.C. MIHPES SRL - piscicultura, SC PISCICOLA SRL – piscicultura, S.C. ACVACOM SRL - piscicultura (jud Iași) și S.C. AQUAVAS S.A. VASLUI – Sucursala Vaslui din acumularea Solesti (județul Vaslui).
* Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu (jud Botoșani).

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite

1. **În domeniul solului și vegetației**

***Direcția Silvică Dolj*** informează despre producerea, în data de 01.08.2022, la ora 20.10 unui incendiu care a afectat 0.49 ha litiera pe raza OS Dăbuleni, localitatea Dăbuleni. Incendiul a fost stins in aceeași zi la ora 23.45 prin intervenția a 4 silvicultori, 7 pompieri si 4 cetățeni. Nu se cunosc cauzele declanșatoare.

***Comisariatul Județean Dâmbovița din cadrul Gărzii Naționale de Mediu*** informează despre producerea, în data de 02.08.2022 unui incendiu la Depozitul Ecologic aparținând S.C. Eurogas Prescom SRL pe raza orașului Titu, pe o suprafața de cca 300 mp. Autospecialele ISU Dâmbovița au stins incendiul în scurt timp iar angajații operatorului monitorizează eventuale focare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

***Comisariatul Județean București din cadrul Gărzii Naționale de Mediu*** informează despre producerea, în data de 01.08.2022, ora 13.10 unui incendiu care a afectat o suprafață de aproximativ 5000 mp vegetație uscata, in Parcul Titan situat pe B-dul Nicolae Grigorescu, sector 3, București. Cauza probabilă: țigară aprinsă aruncată în iarbă. ISU B-IF a intervenit cu 4 autospeciale cu apă iar în jurul orei ora 14.45 incendiul a fost stins.

Direcția Comunicare